CELEX: 62021CN0830
Language: da
Date: 2021-12-23 00:00:00
Title: Sag C-830/21: Anmodning om præjudiciel afgørelse indgivet af Hanseatisches Oberlandesgericht Hamburg (Tyskland) den 23. december 2021 — Syngenta Agro GmbH mod Agro Trade Handelsgesellschaft mbH

21.3.2022   
            
            
               DA
            
            
               Den Europæiske Unions Tidende
            
            
               C 128/10
            
         
      Anmodning om præjudiciel afgørelse indgivet af Hanseatisches Oberlandesgericht Hamburg (Tyskland) den 23. december 2021 — Syngenta Agro GmbH mod Agro Trade Handelsgesellschaft mbH
      (Sag C-830/21)
      (2022/C 128/13)
      Processprog: tysk
      
         Den forelæggende ret
      
      Hanseatisches Oberlandesgericht Hamburg
      
         Parter i hovedsagen
      
      
         Sagsøger: Syngenta Agro GmbH
      
         Sagsøgt: Agro Trade Handelsgesellschaft mbH
      
         Præjudicielle spørgsmål
      
      
                  1)
               
               
                  Skal artikel 1 i forordning (EU) nr. 547/2011 (1), sammenholdt med nr. 1), litra b), i bilag I hertil, fortolkes således, at navn og adresse på indehaveren af godkendelsen fra den oprindelsesmedlemsstat, hvorfra plantebeskyttelsesmidlet er blevet importeret, i tilfælde af parallelimport af et plantebeskyttelsesmiddel skal angives på emballagen i forbindelse med salg i en anden medlemsstat?
               
            
                  2)
               
               
                  Skal artikel 1 i forordning (EU) nr. 547/2011, sammenholdt med nr. 1), litra f), i bilag I hertil, fortolkes således, at der i tilfælde af parallelimport af et plantebeskyttelsesmiddel er pligt til at angive det af producenten oprindeligt tildelte batchnummer uændret på emballagen, eller er det i overensstemmelse med den nævnte bestemmelse, at parallelimportøren fjerner det oprindelige batchnummer og i stedet anbringer sit eget identifikationsnummer på emballagen, hvis parallelimportøren fører et register, af hvilket de af parallelimportøren benyttede varepartinumres overensstemmelse med de batchnumre, som indehaveren af godkendelsen af det plantebeskyttelsesmiddel, som skal importeres parallelt, har benyttet, fremgår?
               
            
         (1)  Kommissionens forordning (EU) nr. 547/2011 af 8.6.2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår mærkningskrav vedrørende plantebeskyttelsesmidler (EUT 2011, L 155, s. 176).